text: Så er der atter TV SYD til de sønderjyske YouSee-seere
  03 januar 2017 kl. 16.05
  Først røg signalet kort før dronningens nytårstale - og så blev der vist TV 2 Lorry i stedet for TV SYD. Nu er der godt nyt til de sønderjyske seere.
  YouSees kunder i Sønderjylland kan nu igen se TV SYD i stedet for TV 2 Lorry.
  Klokken 15.11 tirsdag eftermiddag blev fejlen afhjulpet, oplyser YouSee på deres hjemmeside.
  Mai-Britt Noe, pressemedarbejder, YouSee: "Sagen er lukket nu, og alle har fået det rigtige signal igen."
  - Sagen er lukket nu, og alle har fået det rigtige signal igen. Vores teknikere har arbejdet på højtryk for at løse problemet. Vi beklager fejlen, siger pressemedarbejder hos YouSee, Mai-Britt Noe, til TV SYD.
  Fejlen skyldtes en serverfejl som følge af det store nedbrud nytårsaften.
  